114
1 Jò jàn Is-ra-ên loh lam enh Aicàp,
hnem da Jacôp hangai enh jàn capoch bàu jàn 'noiq,
2 èh Juđa jah wìa nòi hadròih da Haq, Is-ra-ên,
aih jàn Haq wèq cwìang.
3 Diac raxìq cadàu mot,
cròng diac Jôđan cadàu dang lùi.
4 'Bài wang aplôh tìah ca trìu calô,
'bài go aplôh tìah ca trìu con.
5 Ôi diac raxìq gleq gè cadàu mot?
Ôi cròng diac Jôđan, gleq gè cadàu dang lùi?
6 Ôi 'bài wang, gleq aplôh tìah ca trìu calô?
Ôi 'bài go, gleq gè aplôh tìah ca trìu con?
7 Ôi taneh, khòh tarìt loq yùq crè enh ngìa ca Chuaq beq,
aih enh ngìa ca Boc Plình da Jacôp.
8 Haq ma broq hmu loh tŏng diac;
hmu cadoq loh tamŏc diac.