136
Mangai Achìh Manè Pôi Chuaq Taiq Can Loq Waq Da Haq Ŏi Trùh Hloi Hloi
1 Manè pôi Chuaq beq, taiq Haq dìq jaq lem jang;
Taiq can xa-ŏch xam manoh loq waq Haq ŏi i hloi hloi.
2 Manè pôi Chuaq da chuaq;
Taiq can xa-ŏch xam manoh loq waq Haq ŏi i hloi hloi.
3 Manè pôi Chuaq da 'bài chuaq;
Taiq can xa-ŏch xam manoh loq waq Haq ŏi i hloi hloi.
4 Toq Haq raq broq loh 'bài bìac halac càn caiq,
Taiq can xa-ŏch xam manoh loq waq Haq ŏi i hloi hloi.
5 Haq khoi nhò can 'nì loq da Haq broq loh 'bài lòp plình,
Taiq can xa-ŏch xam manoh loq waq Haq ŏi i hloi hloi.
6 Haq hlèch taneh enh 'nhèq ca 'bài diac,
Taiq can xa-ŏch xam manoh loq waq Haq ŏi i hloi hloi.
7 Haq broq loh 'bài mat 'ngah ma càn,
Taiq can xa-ŏch xam manoh loq waq Haq ŏi i hloi hloi.
8 Haq broq mat mahì đòiq wèq cwìang dahì,
Taiq can xa-ŏch xam manoh loq waq Haq ŏi i hloi hloi.
9 Haq broq mat khê wa 'bài halŏng đòiq wèq cwìang jò da mang,
Taiq can xa-ŏch xam manoh loq waq Haq ŏi i hloi hloi.
10 Haq khoi jêh đac 'bài con ramua da gùng Aicàp,
Taiq can xa-ŏch xam manoh loq waq Haq ŏi i hloi hloi.
11 Haq 'ràng Is-ra-ên loh khoi ca jàn Aicàp,
Taiq can xa-ŏch xam manoh loq waq Haq ŏi i hloi hloi.
12 Capiang tì i cwìang itai da Haq hi hnhè 'noh,
Taiq can xa-ŏch xam manoh loq waq Haq ŏi i hloi hloi.
13 Haq pah Diac Raxìq Gòh loh trong lam,
Taiq can xa-ŏch xam manoh loq waq Haq ŏi i hloi hloi.
14 Haq 'ràng jàn Is-ra-ên lam cwa ta'ne diac raxìq aih,
Taiq can xa-ŏch xam manoh loq waq Haq ŏi i hloi hloi.
15 Mahaq Haq jêh Pha-ra-ôn wa dìq ca calùh lình haq loh ta Diac Raxìq Gòh,
Taiq can xa-ŏch xam manoh loq waq Haq ŏi i hloi hloi.
16 Haq 'ràng jàn Haq lam cwa braih càn,
Taiq can xa-ŏch xam manoh loq waq Haq ŏi i hloi hloi.
17 Haq jêh 'blêq 'bài bùa càn,
Taiq can xa-ŏch xam manoh loq waq Haq ŏi i hloi hloi.
18 Haq jêh đac 'bài bùa i 'bang tìang,
Taiq can xa-ŏch xam manoh loq waq Haq ŏi i hloi hloi.
19 Aih Sihôn, bùa jàn A-mô-rit,
Taiq can xa-ŏch xam manoh loq waq Haq ŏi i hloi hloi.
20 Wa Ot, bùa Basan,
Taiq can xa-ŏch xam manoh loq waq Haq ŏi i hloi hloi.
21 Haq yŏc gùng wì aih am dèh ca jàn broq xôxech,
Taiq can xa-ŏch xam manoh loq waq Haq ŏi i hloi hloi.
22 Aih xôxech ca Is-ra-ên, la hapŏng Haq,
Taiq can xa-ŏch xam manoh loq waq Haq ŏi i hloi hloi.
23 Haq hmàng trùh bìac ùh nèn da nhèn,
Taiq can xa-ŏch xam manoh loq waq Haq ŏi i hloi hloi.
24 Haq dŏih nhèn claih khoi enh mangai ma ta 'blêq ca nhèn,
Taiq can xa-ŏch xam manoh loq waq Haq ŏi i hloi hloi.
25 Haq hadai am dahwèq caq ca rìm ngè i hihèm,
Taiq can xa-ŏch xam manoh loq waq Haq ŏi i hloi hloi.
26 Manè pôi Boc Plình da 'bài lòp plình!
Taiq can xa-ŏch xam manoh loq waq Haq ŏi i hloi hloi.