150
Đang ca Broq Nhŏc ca Padèch Chuaq
1 Ha-lê-lu-ya! Padràu hau ca Chuaq beq!
Padràu hau ca Boc Plình ta hnem hadròih Haq beq!
Padràu hau Haq ta plình ta cwìang itai Haq!
2 Padràu hau Haq taiq bìac itai broq da Haq!
Padràu hau Haq taiq bìac rahù dìq dŏng da Haq!
3 Padràu hau ca Haq xam atêh ken,
rawêh broc wa ranac cràu padràu hau hiniq Haq!
4 Tep clùng wa nhaiq muaq đòiq padràu hau Haq!
Rawêh ranac i caxi wa hlôi taliaq padràu hau Haq beq!
5 Yŏc raxap
wa broq atêh ma dêh padràu hau ca Haq!
6 Waiq dìq ngè leq i hihèm padràu hau ca Chuaq beq!
Ha-lê-lu-ya! Padràu hau ca Chuaq!