5
Xinoi Ađam, Sêt wa Noah
1 Cô sech achìh ca xinoi Ađam.
Hì ma Boc Plình broq loh con mangai, Haq broq loh con mangai tìah ca Boc Plình. 2 Haq broq gu calô wa gu cadrì, am xôq ramŏt ca wa, èh Haq hiniq wa haq “Mangai,” ta hì ma Haq broq loh wa haq.
3 Jò Ađam khoi rìh 130 hanam, xa-ông mòiq toq con calô tìah ca 'mù dađeh, haq hiniq Sêt. 4 Atìq ca Ađam wìa baq da con calô Sêt, haq ŏi rìh tam 800 hanam, èh haq i con calô wa con cadrì ma 'noiq hòm. 5 'Màng aih Ađam halình jah 930 hanam, èh haq cachìt.
6 Sêt jah 105 hanam, èh wìa baq da Ênot. 7 Atìq ca Sêt xa-ông ca Ênot, haq ŏi rìh jah 807 hanam, xa-ông con calô, con cadrì. 8 'Màng aih Sêt halình jah 912 hanam, èh haq cachìt.
9 Ênot jah 90 hanam, wìa baq da con calô Kênan. 10 Atìq ca Ênot wìa baq da Kênan, haq ŏi rìh tam 815 hanam, èh haq i con calô wa con cadrì ma 'noiq hòm. 11 Ênot halình jah 905 hanam, èh haq cachìt.
12 Kênan jah 70 hanam, èh haq wìa baq da Ma-ha-la-lên. 13 Atìq ca Kênan wìa baq da Ma-ha-la-lên, haq ŏi rìh 840 hanam, èh haq i con calô wa con cadrì ma 'noiq hòm. 14 Kênan halình jah 910 hanam, èh haq cachìt.
15 Ma-ha-la-lên jah 65 hanam, èh wìa baq da Jêrêt. 16 Atìq ca Ma-ha-la-lên wìa baq da Jêrêt, haq ŏi rìh jah 830 hanam, èh haq i con calô wa con cadrì ma 'noiq hòm. 17 Ma-ha-la-lên halình jah 895 hanam, èh haq cachìt.
18 Jêrêt jah 162 hanam, èh haq wìa baq da Ênoc. 19 Atìq ca Jêrêt wìa baq da Ênoc, haq ŏi rìh 800 hanam, èh haq i con calô wa con cadrì ma 'noiq hòm. 20 'Màng aih Jêrêt halình 962 hanam, èh haq cachìt.
21 Ênoc jah 65 hanam, èh haq wìa baq da Mê-tu-sê-la. 22 Atìq ca Ênoc wìa baq da Mê-tu-sê-la, haq mòiq manoh ca Boc Plình trong caq ŏi 300 hanam, èh haq i con calô wa con cadrì ma 'noiq hòm. 23 'Màng aih Ênoc halình 365 hanam. 24 Ênoc mòiq manoh ca Boc Plình trong caq ŏi, èh haq ùh ŏi i hòm taiq Boc Plình khoi atŏc haq.
25 Mê-tu-sê-la ŏi rìh 187 hanam, èh haq wìa baq da Lamec. 26 Atìq ca Mê-tu-sê-la wìa baq da Lamec, haq ŏi rìh 782 hanam, èh haq i con calô wa con cadrì ma 'noiq hòm. 27 'Màng aih Mê-tu-sê-la halình jah 969 hanam, èh haq cachìt.
28 Lamec ŏi rìh 182 hanam, èh haq wìa baq da mòiq ngai con calô. 29 Haq hiniq con calô aih Noah. Haq doi: “Mangai cô jah alòng manoh bèn trong bìac broq da bèn, bìac abèq xalep ca tì da bèn taiq taneh khoi 'bìq Boc Plình khoi waiq hanip.” 30 Atìq ca haq wìa baq da Noah, haq ŏi rìh 595 hanam, èh haq i con calô wa con cadrì ma 'noiq hòm. 31 'Màng aih Lamec halình jah 777 hanam, èh haq cachìt.
32 Noah khoi jah 500 hanam, èh haq wìa baq da Sem, Ham wa Japhêt.